als_Latn dik_Latn sag_Latn
Një tren mallrash i linjës Durrës-Elbasan ka dalë nga shinat mëngjesin e së hënës në zonën e shkëmbit të Kavajës. Fatmirësisht nuk ka patur të lënduar në njerëz. Dalja e trenit nga shinat ka shkaktuar vetëm dëmtimin e trasesë duke çuar në pezullim të përkohshëm të lëvizjeve në hekurudhë, deri në riparimin e plotë të saj. Shkak për këtë incident mësohet të ketë qenë një defekt në sistemin e frenimit, si dhe mbingarkesa e vagonëve. Edhe pse kohët e fundit i duhet të përballet me vështirësi të shumta ekonomike, sektori i mallrave është i vetmi burim të ardhurash në transportin hekurudhor në vend.
als_Latn